CELEX: 32004R1145
Language: sk
Date: 2004-06-22 00:00:00
Title: Nariadenie Komisie (ES) č. 1145/2004 z 22. júna 2004, doplňujúce nariadenie (ES) č. 145/2004 týkajúce sa konečnej lehoty na predkladanie ponúk v rámci posledného čiastočného ponukového konania pre spätný predaj pšenice na vnútornom trhu v držbe nemeckej intervenčnej agentúry

23.6.2004   
            
            
               SK
            
            
               Úradný vestník Európskej únie
            
            
               L 222/9
            
         
      NARIADENIE KOMISIE (ES) č. 1145/2004
   z 22. júna 2004,
   doplňujúce nariadenie (ES) č. 145/2004 týkajúce sa konečnej lehoty na predkladanie ponúk v rámci posledného čiastočného ponukového konania pre spätný predaj pšenice na vnútornom trhu v držbe nemeckej intervenčnej agentúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 1766/92 zo dňa 30. júna 1992 o spoločnej organizácii trhu s obilninami (1), a najmä na jeho článok 5,
   keďže:
   
               (1)
            
            
               Nariadením Komisie (ES) č. 145/2004 (2) bolo otvorené stále ponukové konanie pre spätný predaj pšenice na vnútornom trhu v držbe nemeckej intervenčnej agentúry, pre ktoré je konečná lehota na predkladanie ponúk v rámci posledného čiastočného ponukového konania 24. jún 2004.
            
         
               (2)
            
            
               So zreteľom na súčasnú tržnú situáciu je vhodné dátum pre posledné čiastočné ponukové konanie odložiť.
            
         
               (3)
            
            
               Preto je vhodné upraviť nariadenie (ES) č. 145/2004.
            
         
               (4)
            
            
               Opatrenia uvedené v tomto nariadení sú v súlade s vyjadrením Riadiaceho výboru pre obilniny,
            
         PRIJALA TOTO NARIADENIE:
   Článok 1
   Tretí pododsek čl. 4 (1) nariadenia (ES) č. 145/2004 sa nahrádza nasledovným textom:
   
      „Lehota na predkladanie ponúk pre posledné čiastočné výberové konanie uplynie 15. júla 2004 o 9. hodine (bruselského času).“
   
   Článok 2
   Toto nariadenie nadobúda platnosť v nasledujúci deň po jeho uverejnení v Úradnom vestníku Európskych únie.
   
      Toto nariadenie je záväzné vo všetkých svojich ustanoveniach a je priamo uplatniteľné vo všetkých členských štátoch.
      V Bruseli, 22. júna 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 181, 1.7.1992, s. 21. Nariadenie naposledy zmenené a doplnené nariadením (ES) č. 1104/2003 (Ú. v. EÚ L 158, 27.6.2003, s. 1).
   
      (2)  Ú. v. ES L 24, 29.1.2004, s. 38.